cyanic-selkie/wikianc huggingface dataset:
হাজরামাউত
প্রাচীন
গ্রিক, লাতিন, সাবাইয়ান এবং হাজরামাউতীয় গ্রন্থে হাজরামাউতের বিপুল সংখ্যক রাজার নাম সংরক্ষিত আছে, কিন্তু তাদের রাজত্বের কোন নির্দিষ্ট কালপঞ্জি এখনও পাওয়া যায়নি। তাদের রাজধানী ছিল শাবওয়া রাজ্যের উত্তর-পশ্চিম কোণে, ধূপ পথ বরাবর। এরাতোস্থেনেস এটিকে একটি মহানগর বলে অভিহিত করেছেন। এটি একটি গুরুত্বপূর্ণ ধর্ম কেন্দ্রও ছিল। প্রথমে ধর্মটি ছিল দক্ষিণ আরবীয় বহুদেবতাবাদ, যা ব্যাবিলনীয় চাঁদের দেবতা সিনের উপাসনা থেকে স্বতন্ত্র। ষষ্ঠ শতাব্দীতে স্থানীয় মন্দিরে রাহমানানের একেশ্বরবাদী ধর্ম অনুসরণ করা হয়।
হাজরামাউতের রাজনৈতিক ইতিহাস একত্রিত করা সহজ নয়। সাবাইয়ান গ্রন্থে হাজরামাউত সম্পর্কিত অসংখ্য যুদ্ধের উল্লেখ রয়েছে। তাদের নিজস্ব শিলালিপি থেকে, হাজরামিরা হিময়ারের বিরুদ্ধে লিবনা (আধুনিক ) এবং ধু নুওয়াসের মৃত্যুর (৫২৫/৭) পরবর্তী সময়ে আকসুমাইতদের বিরুদ্ধে মওয়াইত ( হিসান আল-গুরাব ) সুরক্ষিত করেছিল বলে জানা যায়।
হিমিয়ার রাজ্যের সাথে সংযুক্ত হওয়ায়, খ্রিস্টীয় তৃতীয় শতাব্দীর শেষ নাগাদ রাজ্যটির অস্তিত্ব শেষ হয়ে যায়। সাবা ও ধু রায়দানের (হিমিয়ার) রাজাদের সম্পূর্ণ উপাধিতে হাজরামাউত এর ব্যবহার অব্যাহত থাকে।
প্রারম্ভিক ইসলামী লেখকরা বিশ্বাস করেন যে যাযাবর কাইন্ডা উপজাতি মধ্য আরবে একটি রাজ্য প্রতিষ্ঠা করেছিল তারা মূলত হাজরামাউত থেকে এসেছে, যদিও বসতি স্থাপন করা হাজরামি জনসংখ্যা থেকে তারা আলাদা।
আধুনিক
১৯৬৭ সালে, এডেনের প্রাক্তন ব্রিটিশ উপনিবেশ এবং হাজরামাউতসহ প্রাক্তন এডেন প্রটেক্টরেট পিপলস রিপাবলিক অফ সাউথ ইয়েমেন নামক একটি স্বাধীন সাম্যবাদী রাষ্ট্রে পরিণত হয়, যা পরে পিপলস ডেমোক্রেটিক রিপাবলিক অফ ইয়েমেন হয়। দক্ষিণ ইয়েমেনকে ১৯৯০ সালে ইয়েমেন প্রজাতন্ত্র হিসাবে উত্তর ইয়েমেনের সাথে একত্রিত হয়েছিল। সাম্প্রতিক ইতিহাসের জন্য ইয়েমেনের ইতিহাস দেখুন।
অর্থনীতি
ঐতিহাসিকভাবে, হাজরামাউত লোবানের একটি প্রধান উৎপাদক হিসেবে পরিচিত ছিল, যা মূলত ২০ শতকের গোড়ার দিকে মুম্বইতে রপ্তানি করা হত। এ অঞ্চলে সেনা ও নারকেলও উৎপাদিত হয়। বর্তমানে, হাজরামাউত প্রতিদিন প্রায় ২৬০,০০০ ব্যারেল তেল উত্পাদন করে; সবচেয়ে উৎপাদনশীল ক্ষেত্রগুলির মধ্যে একটি হল আল মাসিলাহ ইন দ্য স্ট্রিপ (১৪), যা ১৯৯৩ সালে আবিষ্কৃত হয়। ইয়েমেনি সরকার দেশের অর্থনৈতিক ও সামাজিক উন্নয়নের প্রয়োজনীয়তার প্রতিক্রিয়ায় জাতীয় সম্পদ বাড়ানোর জন্য তেল উৎপাদন বাড়ানোর জন্য নিজের তেলক্ষেত্রগুলোর বিকাশ করতে আগ্রহী। তেলের অবদান দেশের জিডিপিতে ৩০-৪০%, রাজ্যের মোট রাজস্বের ৭০% এর বেশি এবং দেশের রপ্তানির মূল্যের ৯০% এরও বেশি।
হাজরামি প্রবাসী
১৯শ শতকের গোড়ার দিক থেকে, বৃহৎ আকারের হাজরামাউত অভিবাসন দক্ষিণ এশিয়া, দক্ষিণ-পূর্ব এশিয়া এবং হায়দ্রাবাদ, ঔরঙ্গাবাদ, ম্যাঙ্গালুরু, ভটকল, গাঙ্গোলি মালাবার, সিলেট, মালয় দ্বীপপুঞ্জ, শ্রীলঙ্কা, দক্ষিণ ফিলিপাইন এবং সিঙ্গাপুর সহ সমগ্র ভারত মহাসাগরের আশেপাশের অঞ্চল, দক্ষিণ এশিয়া, দক্ষিণ-পূর্ব এশিয়া এবং পূর্ব আফ্রিকায় বিশাল সংখ্যালঘুদের প্রতিষ্ঠা করেছে। হায়দ্রাবাদ এবং ঔরঙ্গাবাদে, সম্প্রদায়টি চৌশ নামে পরিচিত এবং বেশিরভাগই বারকাসের আশেপাশে বসবাস করে। গুজরাটে হাজরামিদের বসতিও রয়েছে, যেমন আহমেদাবাদ এবং সুরাটে ।
পুরানো ইতিহাস অনুযায়ী, মালয় দ্বীপপুঞ্জের বেশ কিছু সুলতান, যেমন মালাক্কার সালতানাত, পন্টিয়ানাকের সালতানাত বা সিয়াক ইন্দ্রপুরার সালতানাত, হাজরামির বংশধর ছিলেন। ১৯শ শতকে, হাজরামি ব্যবসায়ীরা মালয় দ্বীপপুঞ্জে বার্ক, ব্রিগ, স্কুনার এবং অন্যান্য জাহাজের অনেক সামুদ্রিক নৌবহরের মালিক ছিলেন। আধুনিক সময়ে, প্রাক্তন পররাষ্ট্রমন্ত্রী আলি আলাতাস এবং প্রাক্তন অর্থমন্ত্রী মারি মুহাম্মাদসহ ইন্দোনেশিয়ার মন্ত্রী একাধিক হাজরামি বংশোদ্ভূত, যেমন পূর্ব তিমুরের প্রাক্তন প্রধানমন্ত্রী মারি আলকাতিরি (২০০৬)।
হাজরামিরা পূর্ব আফ্রিকার উপকূলেও প্রচুর সংখ্যক বসতি স্থাপন করেছে, এবং কেনিয়ার দুই প্রাক্তন মন্ত্রী শরিফ নাসের এবং নাজিব বালা হাজরামি বংশোদ্ভূত। দাবি করা হয় যে বংশাণুগত প্রমাণ জিম্বাবুয়ে এবং দক্ষিণ আফ্রিকার লেম্বা জনগণকে হাজরামাউত অঞ্চলের মানুষের সাথে সংযুক্ত করে।
হাজরামাউত অঞ্চলের মধ্যে একটি ঐতিহাসিক ইহুদি জনসংখ্যা ছিল।
১৪নং ওয়ার্ড, ঢাকা উত্তর সিটি কর্পোরেশন
ওয়ার্ড নং ১৪ হল ঢাকা উত্তর সিটি কর্পোরেশনের একটি প্রশাসনিক ওয়ার্ড ও নির্বাচনী এলাকা, যা অঞ্চল-৪ এর অন্তর্গত। এটি প্রাক্তন ঢাকা সিটি কর্পোরেশনর ১৪ নং ওয়ার্ড ছিল। ওয়ার্ড নং ১৪ ঢাকা মহানগরের মিরপুর থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-১৫ আসনের অন্তর্গত। এ ওয়ার্ডের বর্তমান কাউন্সিলর হলেন হুমায়ূন রশীদ।
বিবরণ
ওয়ার্ড নং ১৪ ঢাকা মহানগরের রোকেয়া স্মরণী, মিরপুর রোড, সেনপাড়া র্পবতা, কাজীপাড়া (পশ্চিম ও র্পূব), শেওড়াপাড়া (পশ্চিম ও র্পূব) এলাকা নিয়ে গঠিত। এর আয়তন ১.৯৪ বর্গকিলোমিটার।
ইলিশ
ইলিশ (বৈজ্ঞানিক নাম: Tenualosa ilisha) বাংলাদেশের জাতীয় মাছ। এটি একটি সামুদ্রিক মাছ, যা ডিম পাড়ার জন্য বাংলাদেশ ও পূর্ব ভারতের নদীতে আগমন করে। বাঙালিদের কাছে ইলিশ খুব জনপ্রিয়। এ ছাড়াও ইলিশ ভারতের বিভিন্ন এলাকা যেমন পশ্চিমবঙ্গ, উড়িষ্যা, ত্রিপুরা ও আসামে অত্যন্ত জনপ্রিয় একটি মাছ। ২০১৭ সালে বাংলাদেশের ইলিশ মাছ ভৌগোলিক নির্দেশক বা জিআই পণ্য হিসেবে স্বীকৃতি পায়।
বাংলা ভাষা, ভারতের আসাম এর ভাষায় ‘ইলিশ’ শব্দটি পাওয়া যায় এবং তেলুগু ভাষায় ইলিশকে পোলাসা (పులస Pulasa বা Polasa) আখ্যায়িত করা হয়। পাকিস্তানের সিন্ধ ভাষায় বলা হয় পাল্লু মাছি (সিন্ধু: پلو مڇي Pallu Machhi), ওড়িয়া ভাষায় ইলিশী (ওড়িয়া: ଇଲିଶି Ilishii) গুজরাটে ইলিশ মাছ মোদেন (স্ত্রী) বা পালভা (পুরুষ) নামে পরিচিত। ইলিশ অর্থনৈতিক ভাবে খুব গুরুত্বপূর্ণ গ্রীষ্মমন্ডলীয় মাছ। বঙ্গোপসাগরের ব-দ্বীপাঞ্চল, পদ্মা-মেঘনা-যমুনা নদীর মোহনার হাওর থেকে প্রতি বছর প্রচুর পরিমাণে ইলিশ মাছ ধরা হয়। এটি সামুদ্রিক মাছ কিন্তু এই মাছ বড় নদীতে ডিম দেয়। ডিম ফুটে গেলে ও বাচ্চা বড় হলে (যাকে বাংলায় বলে জাটকা) ইলিশ মাছ সাগরে ফিরে যায়। সাগরে ফিরে যাবার পথে জেলেরা এই মাছ ধরে।
যদিও ইলিশ লবণাক্ত জলের মাছ বা সামুদ্রিক মাছ, বেশিরভাগ সময় সে সাগরে থাকে কিন্তু বংশবিস্তারের জন্য প্রায় ১২০০ কিমি দূরত্ব অতিক্রম করে ভারতীয় উপমহাদেশে নদীতে পাড়ি জমায়। বাংলাদেশে নদীর সাধারণ দূরত্ব ৫০ কিমি থেকে ১০০ কিমি। ইলিশ প্রধানত বাংলাদেশের পদ্মা (গঙ্গার কিছু অংশ), মেঘনা (ব্রহ্মপুত্রের কিছু অংশ) এবং গোদাবরী নদীতে প্রচুর পরিমাণে পাওয়া যায়। এর মাঝে পদ্মার ইলিশের স্বাদ সবচেয়ে ভালো বলে ধরা হয়। ভারতের রূপনারায়ণ নদী, গঙ্গা, গোদাবরী নদীর ইলিশ তাদের সুস্বাদু ডিমের জন্য বিখ্যাত। ইলিশ মাছ সাগর থেকেও ধরা হয় কিন্তু সাগরের ইলিশ নদীর মাছের মত সুস্বাদু হয় না। দক্ষিণ পাকিস্তানের সিন্ধু প্রদেশেও এই মাছ পাওয়া যায়। সেখানে মাছটি "পাল্লা" নামে পরিচিত। এই মাছ খুব অল্প পরিমাণে থাট্টা জেলায় ও পাওয়া যায়। বর্তমানে সিন্ধু নদীর জলস্তর নেমে যাওয়ার কারণে পাল্লা বা ইলিশ আর দেখা যায় না।
শ্রেণিবিন্যাস
ইলিশের বৈজ্ঞানিক নাম Tenualosa ilisha। এটি Clupeidae পরিবার (family) এর অন্তর্গত। এটি বাংলাদেশ ও পশ্চিমবঙ্গের স্থানীয় মাছ।
right|thumb|250px|বঙ্গোপসাগর থেকে ধৃত এক নৌকা ইলিশ মাছ
বাসস্থান
এটি নোনা জলের মাছ। সাধারণত বড় নদী এবং মোহনায় সংযুক্ত খালে বর্ষাকালে পাওয়া যায়। এ সময় ইলিশ মাছ ডিম পাড়তে সমুদ্র থেকে বড় নদী এবং মোহনায় সংযুক্ত খালে আসে। ইলিশ মাছ চাষ করা যায় না। জেলেরা মাছ ধরার নৌকা নিয়ে নদীতে যায় এবং জাল ফেলে মাছ ধরে। এই মাছ উপকূলবর্তী ঘাটে আনা হয়। সেখান থেকে বরফ দিয়ে দেশের দূরবর্তী স্থানসমূহে প্রেরণ করা হয়। ভোলা জেলার তজুমুদ্দিনে মেঘনা ও বঙ্গপোসাগরের মোহনায় সর্বাধিক পরিমাণ ইলিশ মাছ পাওয়া যায়। ভোলা জেলা ইলিশের জন্য বিখ্যাত। দেশের দ্বিতীয় সর্বোচ্চ ইলিশ পাওয়া যায় বরগুনা জেলায়। বাংলাদেশ ইলিশ মাছ রপ্তানি করেও প্রচুর বৈদেশিক মুদ্রা অর্জন করে থাকে। thumb|right|রাজশাহীর বাজারে ইলিশ
খাদ্য উপাদান ও রন্ধনপ্রণালী
ইলিশ একটি চর্বিযুক্ত মাছ আর ইলিশে প্রচুর পরিমাণে প্রয়োজনীয় ফ্যাটি অ্যাসিড (ওমেগা ৩ ফ্যাটি অ্যাসিড) রয়েছে। সাম্প্রতিক গবেষণায় পাওয়া গেছে, এই অ্যাসিড ইদুরের কোলেস্টোরেল ও ইনসুলিনের মাত্রা কমিয়ে দিতে সাহায্য করে।
সর্ষে ইলিশ, ভাপা ইলিশ, ইলিশ পাতুরি, কড়া ভাজা, দোপেয়াজা এবং ঝোল খুবই জনপ্রিয়। কচুর পাতা এবং ইলিশ মাছের কাটা, মাথা ইত্যাদির ঘন্ট একটি বিশেষ রান্না। ডিম ভর্তি ইলিশ মাছ এবং সুগণ্ধি চাল দিয়ে বিশেষ একরকম রান্না করা হয় যা ভাতুরী বা ইলিশ মাছের পোলাও নামে পরিচিত। এটি বর্ষাকালের একটি বিশেষ রান্না। ইলিশ মাছ টুকরো করে লবণে জারিত করে অনেক দিন সংরক্ষণ করা যায়। এভাবে সংরক্ষিত ইলিশকে নোনা ইলিশ বলে। এটা দিয়েও বিভিন্ন সুস্বাদু পদ রান্না করা হয়। বাংলাদেশে এই ইলিশ ভাপে, ভেজে, সিদ্ধ করে, কচি কলা পাতায় মুড়ে পুড়িয়ে, সরিষা দিয়ে, জিরা, বেগুন, আনারস দিয়ে এবং শুঁকিয়ে শুটকি করে, আরো বিভিন্ন প্রণালীতে রান্না করা হয়। বলা হয়, ইলিশ মাছের প্রায় ৫০ রকম রন্ধনপ্রণালী রয়েছে। ইলিশের ডিম ও খুব জনপ্রিয় খাবার। এই মাছ রান্না করতে খুব অল্প তেল প্রয়োজন হয় কারণ ইলিশ মাছে প্রচুর তেল থাকে। উত্তর আমেরিকার ইলিশ সব সময় পাওয়া যায়না বলে, বাঙালি অধিবাসীরা সাদ (shad) মাছ ইলিশের বিকল্প হিসেবে নিয়েছে। সাদ মাছকে ইলিশের বিকল্প হিসেবে ধরা হয় কারণ এই মাছের রঙ ও স্বাদ প্রায় ইলিশের মত।
নামকরণ
ফিশবেইসে (ফ্রোইসি ও পোলি ২০১৭) ২৫টি ভাষায় এই ইলিশের নাম দেওয়া হয়েছে (ইংরেজি শব্দ থেকে উচ্চারণ দেওয়া হয়েছে। স্থানীয় উচ্চারণের সঙ্গে তা হুবহু নাও মিলতে পারে)।
ফিশবেইসে বলা হয়েছে, বৈশ্বিকভাবে ইলিশকে বলা হয় হিলসা শ্যাড এবং আলোস হিলসা। বাংলাদেশে বলা হয়, ইলিশ মাছ, ইলিশ, পদ্মা ইলিশ, জাটকা—দেশের কোনো কোনো এলাকায় ইলিশকে ইলশাও বলে।
মিয়ানমারে বার্মিজ ভাষায় বলা হয় না-থা-লোক, না-থালাংক। ভারতে বাংলা ভাষাভাষীরা বলেন ইলিশ এবং ছোট ইলিশকে বলেন খোকা ইলিশ। অসমীয়া ভাষায় বলা হয় ‘ইলিহি’। তেলুগু ভাষায় বলা হয় পালাসা, পালাসাহ, পালিয়া, পোলাসা। গুজরাটি ভাষায় বলা হয় চাকশি, চাকসি, চাসকি, পাল্লা। হিন্দিতে বলা হয় হিলসা, পালা। কানাড়া ভাষায় বলা হয় মুল্লাসু, পালাসা, পালিয়া, পোলাসা। মালয়ালম ভাষায় বলা হয় পালিয়াহ, পালুভা, ভালাভা। মারাঠি ভাষায় বলা হয় পালা, পাল্লা, পালভা। উড়ে ভাষায় বলা হয় ইলিশ, ইলিশা, জোড়ি। তামিল ভাষায় বলা হয় উল্লাম, ভেনগান্নাই, সেভা। শ্রীলঙ্কায় তামিল ভাষায় ইলিশকে বলা হয় সেভ্ভা, উল্লাম। পাকিস্তানের পাঞ্জাবি ভাষায় ইলিশকে পাল্লা এবং উর্দুতে পালো ও পুল্লা বলা হয়। ভিয়েতনামে ক্যা কে বলা হয় ইলিশকে। যুক্তরাষ্ট্রে বৈশ্বিক নাম হিলসা বলেই ডাকা হয়। যুক্তরাজ্যে বলা হয় হিলসা হেরিং। পোলান্ডে পলিশ ভাষায় বলা হয় হিলজা ইনডিজস্কা। পর্তুগালে পর্তুগিজ ভাষায় ইলিশকে বলা হয় পালা। চেক ভাষায় ইলিশের নাম প্লাককা ইলিশা, স্লেড পালাসাহ। ডেনমার্কে ইলিশের নাম হিলসা-স্টামস্লিড। স্প্যানিশ ভাষায় ইলিশের নাম সাবালো হিলসা। সুইডিশ ভাষায় বলা হয় হিনডিস্ক স্টাকসিল। এস্তোনিয়ান ভাষায় ইলিশকে বলা হয় ইন্ডিয়া সালিলুসা। রাশিয়ায় রুশ ভাষায় এই ইলিশকেই ডাকা হয় তেনুয়ালোসা নামে। ইরাকে আরবি ভাষায় ইলিশের নাম শোর। ইরানে ফারসি ভাষায় ইলিশকে কয়েকটি নামে ডাকা হয়। যেমন: বার্ক, মাহি খোর কুচিকু, সবোর, সবুর, জাবুর, জমুর। ওমানে ইলিশকে ডাকা হয় চাকোরি নামে। ম্যান্ডারিয়ান চায়নিজ ভাষায় চীনে ইলিশের নাম ইচাচা।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়। তবে ইলিশের সংখ্যা কমে যাওয়ায় ২০০২ সালে ইলিশ রক্ষার জন্য মা মাছ ও জাটকা ধরায় নিষেধাজ্ঞা ও প্রজনন মৌসুমে মাছ ধরায় নিষেধাজ্ঞা আরোপ করে। এর ফলস্বরূপ অন্যান্য ১০টি দেশে অতিরিক্ত মাছ ধরা, দূষণে মাছ ধরার হার কমলেও; বাংলাদেশে ২০২১ পর্যন্ত তা প্রতিবছর ৮ থেকে ১০ শতাংশ হারে বৃদ্ধি পেয়েছে। ইলিশ মাছ উৎপাদনকারী ১১টি দেশের মধ্যে বাংলাদেশের অবস্থান বিশ্বে প্রথম।
অর্থনীতিতে ইলিশের অবদান
বাংলাদেশের জিডিপিতে ইলিশের অবদান ১ শতাংশ। প্রতিবছর ইলিশ মাছ রপ্তানি করে প্রায় ৩০০ কোটি টাকার বৈদেশিক মুদ্রা আয় হয়। বিশ্বে আহরিত ইলিশের প্রায় ৮৬ শতাংশ আহরণ করা হয় বাংলাদেশে। ২০০৮-০৯ অর্থবছরে ইলিশের উৎপাদন ছিল ২ লাখ ৯৯ হাজার টন, ২০১৯-২০ অর্থবছরে তা বেড়ে ৫ লাখ ৫০ হাজার টনে উন্নীত হয়েছে। এটি দেশের মোট মৎস্য উৎপাদনের প্রায় ১২ শতাংশ। এর চলতি বাজারমূল্য প্রায় ২১ হাজার কোটি টাকা। গত ১০ বছরের ব্যবধানে ইলিশের উৎপাদন বেড়েছে ৬৬ শতাংশ। প্রায় ২৫ লাখ জনবল ইলিশ আহরণ, পরিবহন, বিপণন ও খুচরা ব্যবসার সঙ্গে জড়িত। উপকূলীয় দ্বীপ ও চরাঞ্চলে কর্মসংস্থান ও দারিদ্র্যবিমোচনে উল্লেখযোগ্য অবদান রাখছে ইলিশ।
বুলগেরীয় ভাষা
thumb|
বুলগেরীয় ভাষা (বুলগেরীয় ভাষায় български ব্যল্‌গার্স্কি আ-ধ্ব-ব: ˈbɤlgarski) বুলগেরিয়ার সরকারি ভাষা। দেশটির প্রায় ৮০ লক্ষ লোক এই ভাষাতে কথা বলেন। এছাড়াও কানাডা, গ্রিস, হাঙ্গেরি, ইসরায়েল, মলদোভা, রোমানিয়া, সার্বিয়া, মন্টিনেগ্রো, তুরস্ক, ইউক্রেন এবং মার্কিন যুক্তরাষ্ট্রেও ভাষাটি প্রচলিত। এথনোলগ অনুসারে সারা বিশ্বে প্রায় ৯০ লক্ষ লোক বুলগেরীয় ভাষাতে কথা বলেন। ঘনিষ্ঠভাবে সম্পর্কিত ম্যাসিডোনীয় ভাষার সাথে মিলে বুলগেরীয় ভাষা স্লাভীয় ভাষাসমূহের দক্ষিণ শাখার পূর্ব দলটি গঠন করেছে। রুশ, সার্বীয় এবং ম্যাসিডোনীয় ভাষার মত বুলগেরীয় ভাষাও সিরিলীয় লিপিতে লেখা হয়।
সরকারী মর্যাদা
বুলগেরীয় ভাষা বুলগেরীয় প্রজাতন্ত্রের সরকারি ভাষা। বুলগেরীয় ভাষাভাষীরা দেশটির সংখ্যাগুরু জনগোষ্ঠী। রাষ্ট্রীয় ও সামাজিক সমস্ত কর্মকাণ্ড বুলগেরীয় ভাষাতেই সম্পন্ন হয়। শিক্ষার সকল স্তরের মাধ্যম হিসেবে বুলগেরীয় ভাষা ব্যবহার করা হয় এবং ইলেকট্রনিক ও মুদ্রিত গণমাধ্যমেরও এটি প্রধান ভাষা।
ইতিহাস
মূলত পূর্ব বলকান অঞ্চলে স্লাভীয় আগ্রাসন এবং সাধু সিরিল ও সাধু মেথোদিউসের বৃহত্তর মোরাভিয়াতে ৮৬০ সালে মিশনের মাধ্যমে বুলগেরীয় ভাষার প্রাগৈতিহাসিক পর্ব শুরু হয়। এরপর বুলগেরীয় ভাষার ইতিহাসকে তিনটি পর্বে ভাগ করা যায়—প্রাচীন, মধ্য এবং আধুনিক।
উপভাষা
আধুনিক বুলগেরীয় ভাষাটি পূর্ব ও পশ্চিমের দুইটি উপভাষা দলে বিভক্ত, যেগুলি আবার একাধিক উত্তর ও দক্ষিণ উপভাষায় বিভক্ত। আধুনিক সাহিত্যিক ভাষাটি মূলত উত্তর-পূর্বে উপভাষাগুলিকে ভিত্তি করে গড়ে উঠেছে।
ব্যাকরণ
বুলগেরীয় ও ম্যাসডোনীয় ভাষার অনেকগুলি বৈশিষ্ট্য এগুলিকে অন্যান্য সব স্লাভীয় ভাষা থেকে স্বতন্ত্র করেছে। দুইটি ভাষাতেই একটি নির্দিষ্টতাসূচক প্রপদ (definite article) আছে, যেটি বিশেষ্যের পরে বসে সেটিকে নির্দিষ্ট করে। বাংলা ভাষাতে "টা", "টি", ইত্যাদি নির্দিষ্টতাসূচক প্রপদের ব্যবহারের সাথে ভাষা দুইটির এইদিক থেকে মিল আছে। বুলগেরীয় ভাষার ক্ষেত্রে নির্দিষ্টতাসূচক প্রপদটি হল "তা"। যেমন বুলগেরীয় ভাষায় ঝ়েনা শব্দের অর্থ মহিলা। এর সাথে নির্দিষ্টতাসূচক প্রপদ "তা" যোগ করলে পাওয়া যায় "ঝ়েনাতা", যার অর্থ "মহিলাটি"। বুলগেরীয় ভাষা ও ম্যাসিডোনীয় ভাষাতে সাধারণ স্লাভীয় ভাষাতে উপস্থিত কারক ব্যবস্থা প্রায় সম্পূর্ণ অনুপস্থিত। ইংরেজির মত এগুলিতেও বিভক্তির সাহায্যে নয়, বরং পুরঃসর্গ (preposition) ব্যবহার করে কারক তথা বাক্যের বিভিন্ন উপাদান-অংশের মধ্যকার ব্যাকরণিক সম্পর্ক প্রকাশ করা হয়। উদাহরণস্বরূপ বুলগেরীয় ভাষাতে "ক্‌নিগাতা জ়া ঝ়েনাতা" বাক্যাংশটির অর্থ "মহিলাটি সম্পর্কিত বই"। এখানে "জ়া" পূর্বসর্গটি দুইটি বিশেষ্যের মধ্যে সম্পর্কবাচক কারক নির্দেশ করছে। আবার "দাদোহ ক্‌নিগাতা না ঝ়েনাতা" বাক্যটির অর্থ "আমি বইটি মহিলাটিকে দিলাম" এই বাক্যে "না" পূর্বসর্গটি দেওয়া ক্রিয়ার সাথে মহিলাটির সম্প্রদান কারক সম্পর্ক নির্দেশ করছে। তবে দুইটি ভাষাতেই স্লাভীয় সম্বোধন কারকের রূপটি এখনও বিদ্যমান। বুলগেরীয় ক্রিয়াগুলির বহু রূপ হতে পারে। সাধারণ বর্তমান, অতীত ও ভবিষ্যৎ কাল, পুরাঘটিত ও অপুরাঘটিত প্রকার, অনির্দিষ্ট (aorist) অতীত, অনুজ্ঞা, ক্রিয়াবাচক ক্রিয়াবিশেষণ, এবং বিভিন্ন ক্রিয়াবাচক বিশেষণ। ক্রিয়ার অসমাপিকা রূপটি বর্তমানে বিলুপ্ত। কিছু কিছু বিশেষ ক্রিয়ারূপ কোন ঘটনার ব্যাপারে সন্দেহ কিংবা সত্যতা কিংবা প্রত্যক্ষদর্শিতা নির্দেশ করতে ব্যবহার করা হয়।
এভার রেডি (চলচ্চিত্র)
এভার রেডি একটি বলিউডের ছবি। এটি ১৯৪৬ সালে মুক্তি পেয়েছিল।
কীর্তি চক্র
কীর্তি চক্র যুুদ্ধক্ষেত্র ব্যতীত বীরত্ব, সাহসী কর্ম বা আত্মত্যাগের জন্য ভূষিত একটি ভারতীয় সামরিক সম্মাননা পুুরস্কার । এটি মরণোত্তর পুরস্কার সহ বেসামরিক ব্যক্তিদের পাশাপাশি সামরিক কর্মীদের প্রদান করা হয়। এটি মহাবীর চক্রের শান্তিময় সমতুল্য । এটি শান্তিকালীন সাহসী পুরষ্কারের দ্বিতীয় সর্বোচ্চ পুরস্কার; এটি অশোকচক্রের পরে এবং শৌর্য চক্রের আগে আসে। ১৯৬৭ এর আগে, পুরষ্কারটি দ্বিতীয় শ্রেণির অশোক চক্র হিসাবে পরিচিত ছিল।
ইতিহাস
ভারতের রাষ্ট্রপতি দ্বারা "অশোকচক্র, ৪ জানুয়ারী ১৯৫২ (১৫ আগস্ট ১৯৪৭ থেকে কার্যকর) দ্বিতীয় শ্রেণি" হিসাবে প্রতিষ্ঠিত। সংবিধানগুলি সংশোধন করা হয়েছিল এবং পুরষ্কারটির নামকরণ করা হয়েছিল ২৭ জানুয়ারী ১৯৬৭ সালে।
পুরষ্কারটি আরও ভালভাবে বোঝার জন্য, একটি নমুনা প্রাপক হবেন নম্বর 18161 নায়েক মুখতিয়ার সিং, 4 জে ও কে ইনফ্যান্ট্রি (১৯ মার্চ 1956)। "'১৯৫৬ সালের ১৮/১৯ মার্চ রাতে ভারত-পাকিস্তান সীমান্তের ফিরোজপুরের নিকটে হুসেনিওয়ালা হেডকর্স বেলার উপর আমাদের সৈন্যদের দখল করা অবস্থানটিতে আক্রমণ করা হয়। প্রায় এক প্লাটুন আক্রমণকারী বাম দিক থেকে বেলার উপর একটি পা রেখেছিল তার বিভাগীয় কমান্ডারের নির্দেশে তাঁর বিভাগটিকে হুমকির মুখে ফেলে দেওয়া এবং অগ্রিম কান্ডটি দাঁড় করানোর জন্য, নং 18161 নায়েক মুখ্তিয়ার সিং ব্যক্তিগতভাবে তাঁর বিভাগটিকে ভারী স্বয়ংক্রিয় আগ্নেয়াস্ত্র দ্বারা চালিত করেছিলেন। তিনি আক্রমণকারীদের উপর দু'জনকে হতাহত করেছিলেন, তাদের রাইফেলগুলি ধরেছিলেন এবং তার বিভাগটিকে ডান গাইড বন্ড পর্যন্ত নিয়ে গিয়েছিলেন এবং তার উদ্দেশ্যটি সুরক্ষিত করেছিলেন। তাঁর বিভাগটি বান্দে উদ্দেশ্যটি সুরক্ষিত করার সময়, একটি অংশ গ্রেনেড তার বিভাগের মাঝে তাঁর কাছে এসে পৌঁছেছিল। তার বিভাগটি সংরক্ষণ করতে, তিনি তার বাম হাত দিয়ে গ্রেনেডটি তুলেছিলেন এবং এটি আক্রমণকারীদের উপর ফেলে দেওয়ার চেষ্টা করেছিলেন। এর মধ্যে গ্রেনেড বিস্ফোরণ ঘটে এবং তার বাম কনুইটি উড়ে যায়। গুরুতর আহত হওয়া সত্ত্বেও তিনি তার লোকদের যুদ্ধের জন্য অনুরোধ জানাতে থাকেন এবং সরিয়ে নেওয়ার কথা অস্বীকার করেন। নং 18161 ব্যক্তিগত নেতৃত্ব, সাহস এবং ব্যক্তিগত সুরক্ষার জন্য সম্পূর্ণ অবজ্ঞার উচ্চতর উদাহরণ দিয়ে নায়েক মুখতিয়ার সিং তার বিভাগ এবং বেলা পজিশনে একটি বিপর্যয়কে এড়িয়ে গেছেন। '"
নকশা
পদক  : এটি আকারে বৃত্তাকার এবং খাঁটি রৌপ্য, এবং ১-৩/৮ তিন ইঞ্চি ব্যাসের তৈরি।
অভিমুখে  : পদকটির বিপরীতে পদ্ম পুষ্পস্তবক দ্বারা ঘিরে কে অশোকচক্রের একটি প্রতিরূপ চিত্রিত করা হয়েছে।
বিপরীত  : এর বিপরীতে হিন্দিতে এবং ইংরেজিতে খোদিত কীর্তি চক্র দু'টি পদ্ম ফুল দ্বারা পৃথক করা থাকে। ১৯৬৭ -এর পূর্বের পুরষ্কারের জন্য, পদকটি হিন্দিতে "অশোক চক্র" পদকটির উপরের প্রান্তে এবং ইংরেজিতে একই নাম, "আশোক চক্র" খোদিত ছিল। দুপাশে রয়েছে পদ্মের নকশা। কেন্দ্রটি ফাঁকা, সম্ভবত এই পুরষ্কারের বিবরণ সেখানে খোদাই করা যেতে পারে সেই উদ্দেশ্য নিয়ে গঠিত। ১৯৬৭ -এর পূর্বের পুরষ্কারগুলিতে শ্রেণীর কোনও ইঙ্গিত ছিল না। ১৯৬৭ -পরবর্তী পুরষ্কারের জন্য, নামগুলির উপরে হিন্দিতে "কীর্তি চক্র" এবং নিচে ইংরেজিতে "কীর্তি চক্র" নামকরণ করা হয়েছে।
রিবন : ৩০ মিমি দীর্ঘ, গাঢ় সবুজ রঙের সাথে ২ মিমি দৈর্ঘ্যৈর   জাফরান রঙের ফিতে। গাঢ় সবুজ ৮.৫  মিমি, জাফরান ২  মিমি, গাঢ় সবুজ ৯  মিমি, জাফরান ২  মিমি।
বার  : চক্রের প্রাপক যদি আবার চক্র গ্রহণের যোগ্য হয়ে ওঠেন বা চূড়ান্তভাবে এমন সাহসী কাজ করে থাকেন তবে এই ধরনের সাহসী কাজটি একটি বার দ্বারা রিবনের সাথে সংযুক্ত হওয়ার জন্য স্বীকৃত হবেন। পুরস্কার প্রাপ্ত প্রতিটি বারের জন্য, একা পরলে ক্ষুদ্রায়িত চক্রের একটি প্রতিলিপি রিব্যান্ডে যুক্ত করা হবে।
যোগ্যতা
কর্মচারী যোগ্য: নিম্নলিখিত বিভাগের কর্মীরা চক্রের জন্য যোগ্য থাকবেন  : -
যোগ্যতার শর্তাবলী: পদকটি যুদ্ধক্ষেত্র ব্যতীত স্পষ্টতই বীরত্বের জন্য ভূষিত করা হয়। সম্মাননাটি মরণোত্তর পুরষ্কারও দেওয়া হয়। আর্থিক ভাতা ১০৫০ টাকা এবং সম্মাননাটির প্রতিটি বারে ০১.০২.১৯৯৯ থেকে কার্যকর পুরস্কার হিসাবে গ্রহণযোগ্য একই পরিমাণে আর্থিক ভাতা বহন করবে।
প্রাপক
কেবলমাত্র একজন সৈনিক উভয় কীর্তি চক্র এবংঅশোক চক্র দ্বারা ভূষিত করা হয়েছে, তিনি ভারতের সবচেয়ে সামরিক সম্মানা জয়ী সৈনিক (সাহসিকতা জন্য); কর্নেল এনজে নায়ার, 16 এমএলআই।
রূপরেখা :
নামাজের বৈঠক
থাম্ব| [[তাইওয়ান|তাইওয়ানের আত-তাকওয়া মসজিদে বৈঠকরত অবস্থায় মেয়ে ও মহিলা।]]
বৈঠক বা হাঁটু গেড়ে বসা (جِلسة এবং قعدة, এছাড়াও جلوس এবং قعود) নামাজের একটি অবিচ্ছেদ্য অংশ। মুসলিমরা প্রতি দুই রাকাত নামাজে মাথা নত করবার (রুকু ও সিজদা) পর হাঁটু গেড়ে মাটিতে বসে তাশাহহুদ পাঠ করেন।
বৈঠকে বসার ধরন
নবি মুহাম্মাদ কীভাবে বৈঠকে বা হাঁটু গেড়ে বসতেন হাদিসে তার তিনটি ধরন বা পদ্ধতি সম্পর্কে জানা যায়: থাম্ব|হাঁটু গেড়ে বসার ২য় ধরন
ইমাম আবু হানিফার মতে, নামাজ দুই রাকাতই হোক বা চার রাকাতই হোক, উভয় আবস্থাতেই পায়ের পাতার উপর বসতে হবে। ইমাম মালিকের মতে, উভয় অবস্থায় (দুই/চার রাকাত) পা একদিকে বের করে দিয়ে বসতে হবে। ইমাম শাফির মতে, যদি দুই রাকাতবিশিষ্ট নামাজ হয়, তবে দ্বিতীয় তথা শেষ রাকাতে পা বিছিয়ে দিয়ে বসতে হবে, আর যদি নামাজ দুই রাকাতের বেশি হয়, তবে দ্বিতীয় রাকাতে পায়ের পাতার উপর বসতে হবে।
সংক্ষিপ্ত বিবরণ
একটি নামাজে সর্বোচ্চ দুইবার বসা যায়। চার রাকাত নামাজে প্রথম দুই রাকাত শেষে প্রথম বৈঠক এবং শেষ দুই রাকাত শেষে বসাকে শেষ বা চূড়ান্ত বৈঠক বলে। প্রত্যেক বৈঠকে তাশাহহুদ পড়তে হয়।
শিমুলিয়া ইউনিয়ন, সাভার
শিমুলিয়া ইউনিয়ন ঢাকা বিভাগের ঢাকা জেলার অন্তর্গত সাভার উপজেলার অধীন আশুলিয়া থানার একটি ইউনিয়ন। ইউনিয়নটির আয়তন ৩৪.৬৬ বর্গ কিলোমিটার। ইউনিয়নের গোহাইল বাড়ি এলাকায় শিমুলিয়া ইউনিয়ন পরিষদ কার্যালয় অবস্থিত।
নামাজের বৈঠক
মৌখিক পাঠসমূহ
আয়াতুল্লাহ সিস্তানি প্রদত্ত শিয়া সংস্করণটি হলো, "আশ্‌ হাদু আন্‌ লা ইলাহা ইল্‌লাল্‌ লাহু ওয়াহ্‌দাহু লা শারিকা লাহ্‌, ওয়া আশ্‌ হাদু আন্‌না মুহাম্‌মাদান্‌ 'আব্‌দুহু ওয়া রাসুলুহ্‌, আল্‌লা হুম্‌মা সাল্‌লি 'আলা মুহাম্‌মাদিন্‌ ওয়া আলিহ্‌ মুহাম্‌মাদ্‌"। আর কেউ তাশাহহুদ এভাবে পাঠ করলেও তা যথেষ্ট হবে: আশ্‌ হাদু আন্‌ লা ইলাহা ইল্‌লাল্‌ লাহু ওয়া আশ্‌ হাদু আন্‌না মুহাম্‌মাদান্‌ সাল্‌লাল্‌ লাহু আলাইহি ওয়া আলিহি আব্‌দুহু ওয়া রাসুলুহ্‌।
দুরুদে ইব্রাহিম
শেষ বৈঠকে তাশাহহুদের সঙ্গে একটি সুপারিশকৃত দুরূদ পাঠ করা হয়, যা "দুরুদে ইব্রাহিম" বা আরবিতে সালাওয়াত নামে পরিচিত:
আয়াতুল্লাহ সিস্তানি প্রদত্ত শিয়া সংস্করণটি হলো "আস্‌সালামু 'আলাইকা আইইয়ুহান্‌ নাবিইয়ু ওয়া রাহ্‌মাতুল্‌লাহি ওয়া বারাকাতুহ্‌। আস্‌সালামু আলাইকুম্‌।" বিকল্পভাবে, "আস্‌সালামু আলাইনা ওয়া আলা ইবাদি ল্‌লাহিস্‌ সালিহিন্। আস্‌সালামু আলাইকুম্‌"
ফজলে মাহমুদ
ফজলে মাহমুদ রাব্বি (জন্ম: ৩০ ডিসেম্বর, ১৯৮৭) বরিশালে জন্মগ্রহণকারী প্রথিতযশা বাংলাদেশী আন্তর্জাতিক ক্রিকেটার। বাংলাদেশ ক্রিকেট দলের অন্যতম সদস্য তিনি। ঘরোয়া প্রথম-শ্রেণীর বাংলাদেশী ক্রিকেটে কলাবাগান, ভিক্টোরিয়া, বাংলাদেশ ক্রিকেট বোর্ড একাডেমি ও বরিশাল বিভাগের প্রতিনিধিত্ব করছেন। এছাড়াও, লিস্ট এ ক্রিকেটে বিশেষ প্রাধিকারপ্রাপ্ত রাজশাহী কিংস, প্রাইম দোলেশ্বর, খেলাঘর সমাজ কল্যাণ সমিতি, রংপুর রাইডার্সের পক্ষে খেলেছেন। দলে তিনি মূলতঃ অল-রাউন্ডারের ভূমিকায় অবতীর্ণ হয়েছেন। বামহাতে ব্যাটিংয়ের পাশাপাশি স্লো লেফট-আর্ম অর্থোডক্স বোলিং করে থাকেন ফজলে মাহমুদ নামে পরিচিত ফজলে রাব্বি। মাঝে-মধ্যেই স্কোরকার্ডে ডাকনাম ‘রাব্বি’ হিসেবে দেখানো হয়ে থাকে।
ঘরোয়া ক্রিকেট
২০০৩-০৪ মৌসুম থেকে বরিশাল বিভাগের পক্ষে প্রথম-শ্রেণীর ক্রিকেট খেলছেন ফজলে মাহমুদ। ঐ খেলাটি ঢাকা বিভাগের বিপক্ষে ছিল। ২০১৭-১৮ মৌসুমের ঢাকা প্রিমিয়ার ডিভিশন ক্রিকেট লীগে প্রাইম দোলেশ্বরের পক্ষে খেলেন। এ পর্যায়ে ১৬ খেলায় অংশ নিয়ে ৭০৮ রান তুলেছিলেন তিনি ও শীর্ষস্থানীয় রান সংগ্রাহকের মর্যাদা লাভ করেছিলেন। ২০১৮-১৯ মৌসুমের বাংলাদেশ প্রিমিয়ার লীগের খসড়া খেলোয়াড়দের তালিকায় অন্তর্ভুক্ত হন। এরপর অক্টোবর, ২০১৮ সালে রাজশাহী কিংসের পক্ষে চুক্তিবদ্ধ হন ফজলে মাহমুদ।
২০২০-এর নভেম্বরে, ২০২০-২১ বঙ্গবন্ধু টি২০ কাপ প্রতিযোগিতা শুরুর পূর্বে ১২ নভেম্বর অনুষ্ঠিত খেলোয়াড় নিলামে মিনিস্টার গ্রুপ রাজশাহী তাকে কিনে নেয়।
আন্তর্জাতিক ক্রিকেট
২০১৮ সালের এশিয়া কাপকে ঘিরে ৩১-সদস্যের প্রাথমিক দলে প্রথমবারের মতো বারোজন নবীন খেলোয়াড়ের অন্যতম ছিলেন ফজলে মাহমুদ। এরপর অক্টোবর, ২০১৮ সালে জিম্বাবুয়ের আগমন উপলক্ষ্যে বাংলাদেশের একদিনের দলের সদস্যরূপে তাকে অন্তর্ভুক্ত করা হয়।
২১ অক্টোবর, ২০১৮ তারিখ বাংলাদেশের সদস্যরূপে সফরকারী জিম্বাবুয়ের বিপক্ষে সিরিজের ১ম ওডিআইয়ে অভিষেক ঘটে তার। কিন্তু, ঢাকায় অনুষ্ঠিত ঐ খেলায় টেন্ডাই চাতারার বলে ব্রেন্ডন টেলরের হাতে চার বল মোকাবেলান্তে শূন্য রানে তালুবন্দী হন। খেলায় তিনি ডোনাল্ড তিরিপানোকে রান আউট করেছিলেন। ইমরুল কায়েসের মনোমুগ্ধকর ১৪৪ রানের সেঞ্চুরির সুবাদে বাংলাদেশ ২৮ রানে জয় পেয়েছিল। এরপর ২৪ অক্টোবর, ২০১৮ তারিখে চট্টগ্রামে পাঁচ বল মোকাবেলা করে ব্রেন্ডন টেলরের স্ট্যাম্পিংয়ে পরপর দুইবার শূন্য রানে প্যাভিলিয়নে ফেরৎ আসেন। এবার অবশ্য বোলার ছিলেন সিকান্দার রাজা। এ খেলায় তার একমাত্র সাফল্য ছিল সেফাস ঝুয়াওকে কট আউটের মাধ্যমে তালুবন্দী করে বিদায় করা। মোহাম্মদ সাইফুদ্দিন ৩/৪৫ বোলিং পরিসংখ্যান গড়লে বাংলাদেশ দল ৭ উইকেটে জয় তুলে নেয়।
রনিত রায়
রনিত রায় একজন ভারতীয় চলচ্চিত্র ও টেলিভিশন অভিনেতা, যিনি হিন্দী টিভি সিরিয়াল কচৌতি জিন্দগী কে, কিউকি সাশ ভী কাবি বহু থি এবং আদালতের জন্যে সর্বাধিক পরিচিত।
প্রাথমিক জীবন
রনিত রায় ১১ অক্টোবর ১৯৬৫ সালে নাগপুরে এক বাঙালি পরিবারে জন্মগ্রহণ করেন। তিনি ছিলেন ব্যবসায়ী বাবার প্রথম সন্তান। তার ছোটভাই রোহিত রায়ও একজন টিভি অভিনেতা। তার বাল্যকাল আহমেদাবাদ ও গুজরাটে কাটে।
ব্যক্তিগত জীবন
তিনি জোয়ানা নামের এক মহিলার সাথে বিবাহবন্ধনে আবদ্ধ হয়েছিলেন । তাদের একটি কন্যা রয়েছে।যার নাম অনা (জন্ম ১৯৯১)।সে এখন আমেরিকাতে বসবাস করছে। তবে ১৯৯৭ সালে তার বিচ্ছেদ ঘটে।২৫ ডিসেম্বর ২০০৩ সালে রনিত অভিনেত্রি ও মডেল নিলাম সিংয়ের সাথে বিবাহ বন্ধনে আবদ্ধ হন। তাদের দুটি সন্তান (২ মেয়ে ১ ছেলে) আছে।  তার অপর কন্যা সন্তান আদর ২০০৫ সালের মে মাসে জন্মগ্রহণ করে। তাদের একমাত্র পুত্র সন্তান ২০০৭ সালের অক্টোবরে জন্মগ্রহণ করে।
ব্যবসা উদ্যোগ
তিনি এস সিকিউরিটি অ্যান্ড প্রোটেকশন এজেন্সির মালিক। যা বর্তমানে সালমান খান, অমিতাভ বচ্চন, মিথুন চক্রবর্তী, শাহরুখ খান এবং আমির খানের মতো বলিউড অভিনেতাদের সুরক্ষা দেয় ।এছাড়া তার সংস্থা ইন্ডিয়ান প্রিমিয়ার লীগের প্রাক্তন চেয়ারম্যান ও প্রাক্তন কমিশনার ললিত মোদী এবং তার ছেলে রুচির মোদীর ও নিরাপত্তা দিয়েছিল। যে কয়েকটি চলচ্চিত্র প্রকল্পগুলি তাদের পরিষেবার আওতায় ছিল সেগুলি  হ'ল লাগান, দিল চাহতা হ্যায়, ইয়াডে, না তুম জানো না হম, সাথিয়া এবং আরমান।
টিভি
রনিত রায় তার দীর্ঘ অভিনীত জীবনে অনেকগুলো ফিকশান শোতে অভিনয় করেন। এর মধ্য উল্লেখযোগ্য হল বোম্বে ব্লু, বাত বান যায়ে, নাগিন, কসম ছে, কেয়ামত, কাহানি হামারি মহাভারত কী, বন্দিনী, আদালত, ইতনা কারো না মুঝে পেয়ার, আদালত(সিজন ২), ২৪(সিজন ২) ইত্যাদি।
এ শিল্পীর অংশগ্রহণকৃত উল্লেখযোগ্য আপাতবাস্তব টেলিভিশন অনুষ্ঠানগুলো হচ্ছে কফি উইথ করণ, ঝলক দেখ লা যা, ইয়ে হ্যায় জালওয়া, টিকেট টু বলিউড, আজা মাহি বে, বেগম’স ড্রয়িং রুম, কিচেন চ্যাম্পিয়ন, কমেডি নাইটস ওয়িথ কপিল, ডিল অর নো ডিল ইত্যাদি।
তিনি বালাজী টেলিফিল্মের টেলিভিশন সিরিয়াল “কাম্মাল” দিয়ে তার টিভিতে অভিনয় শুরু। কোনো সিনেমায় সুযোগ না পাওয়ায় তিনি এই প্ৰস্তাব গ্ৰহণ করেন। কাম্মালের আগে তিনি বালাজী টেলিফিল্মের কসোটি জিন্দেগি কেয়ে তে  ঋষভ বাজাজের চরিত্র করেন। যেটি ছিল নিৰ্মম মধ্যবয়সী ব্যবসায়ী  পুঁজিপতি চরিত্র ।বাজাজের চরিত্ৰে  দুৰ্দান্ত অভিনয় তাকে জনপ্ৰিয় করে তোলে।অমর উপাধ্যায় পরিচালিত বালাজী টেলিফিল্মের “কিউকি সাস ভি কাবি বহু থি”-তে তিনি মিহির বিরানির ভূমিকায় অভিনয় করেন। ২০০৯ সাল থেকে ২০১১ সাল পর্যন্ত এনডিটিভি ইমাজিনের বন্দীনি তে ধৰ্মরাজের ভূমিকায় অভিনয় করেন। কখনও পরাজিত না হওয়া এক অশোধিত এবং নির্মম হীরা ব্যবসায়ীর চরিত্রের বিস্ময়কর চিত্রণের জন্য তিনি প্রশংসিত হন। ২০০৭ সালে তিনি নৃত্য ৰিয়েলিটি শো “ঝালাক দিখলা জা” ও ২০০৮ সালে ‘‘ইয়ে হ্যায় জলবা” তে প্ৰতিযোগী হিসেবে অংশ নেন।তিনি ২০১০ সালে কালারস টিভিতে কিচেন চ্য়া‌ম্পিয়ান্স হোষ্ট করেন।
২০১০ সালে তিনি সনি টিভির জনপ্ৰিয় কোৰ্টরুম নাটক “আদালত” এ কে.ডি পাঠক চরিত্রে অভিনয় করেন। কে ডি পাঠক  একজন তীক্ষ্ণ অনন্য আইনজীবী যিনি কেবল সত্যের পক্ষে  লড়েন। ২০১৪ সালে তিনি সনি টিভিতে বালাজী টেলিফিল্মের ইতনা করো না মুঝে প্যায়র এ ড। নচিকেত খান্না ওরফে নীল চরিত্রে পল্লবী কুলকাৰ্নির বিপরীতে অভিনয় করেন।২০১৬ সালে  তিনি আদালত (পৰ্ব ২) এ পুনরায় কে ডি পাঠকের চরিত্রে অভিনয় করেন।
চলচ্চিত্র
১৯৯২ সাল হতে বর্তমান সময় পর্যন্ত রনিত রায় হিন্দির পাশাপাশি কিছু বাংলা, তেলুগু  ছবিতে ও অভিনয় করেছেন। তার অভিনীত ছবিগুলির মধ্যে উল্লেখযোগ্য হল- জান তেরে নাম, সৈনিক, বম্ব ব্লাস্ট, হালচাল, মেঘা, আর্মি, দানবীর, অগ্নি স্বাক্ষী, গ্ল্যামার গার্ল, হাম দিওয়ানা পেয়ার কা, খাতরন কী খিলারি, শেষ বংশধর, নিশান, দ্যাট গার্ল ইন ইয়েলো বুটস, মিডনাইট’স চিলড্রেন, স্টুডেন্ট অব দ্যা ইয়ার, শুট আউট এট ওয়াডালা, বস, আগলি, গুড্ডু, টু স্টেইটস, সাত কদম, কাবিল, সরকার ৩, মেশিন ইত্যাদি।
ডিজিটাল প্ল্যাটফর্মে
২০১৮ সালে তিনি মোনা সিং ও গুরদীপ কোহলির সাথে অলট বালাজীর ওয়েব সিরিজ “কেহনে কো হামসফর হ্যায়”তে অভিনয়ের মাধ্যমে ডিজিটাল প্ল্যাটফর্মে আত্মপ্ৰকাশ করেন। ২০১৯ সালে তিনি হটস্টারের ক্ৰাইম থ্ৰিলার ওয়েব সিরিজ হোষ্টেজে অভিনয় করেন।
মাইকেল পেরেয়ো
মাইকেল আলেক্সান্দ্রু পেরেয়ো লোপেস (Michael Perelló; জন্ম: ১১ জুলাই ১৯৯৮; মাইকেল পেরেয়ো নামে সুপরিচিত) হলেন একজন হন্ডুরীয় পেশাদার ফুটবল খেলোয়াড়। তিনি বর্তমানে হন্ডুরাসের পেশাদার ফুটবল লীগের শীর্ষ স্তর হন্ডুরীয় জাতীয় ফুটবল লীগের ক্লাব রেয়াল এস্পানিয়া এবং হন্ডুরাস অনূর্ধ্ব-২৩ দলের হয়ে গোলরক্ষক হিসেবে খেলেন।
২০১৫ সালে, পেরেয়ো হন্ডুরাস অনূর্ধ্ব-১৭ দলের হয়ে হন্ডুরাসের বয়সভিত্তিক পর্যায়ে অভিষেক করেছিলেন।
আন্তর্জাতিক ফুটবল
পেরেয়ো জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত হন্ডুরাস অনূর্ধ্ব-২৩ দলে স্থান পেয়েছেন।
পান বাজার
অবস্থান
জেলা আদালত (কামরূপ) এই অঞ্চলের প্রধান বৈশিষ্ট্য। এই অঞ্চলে অনেক গ্রন্থাগার, প্রধান সরকারি দপ্তর এবং একটি শপিং জেলা রয়েছে। রেস্তোরাঁ এবং পুস্তকের দোকান অঞ্চলে একটি অনন্য পরিবেশ প্রদান। এছাড়াও ওষুধ এবং ফার্মাসিউটিক্যাল পণ্য এবং মুদ্রণ ও প্রকাশনার জন্য কেন্দ্রস্থল হিসেবে একটি প্রধান পাইকারি বাজার রয়েছে। দিঘলীপুখরি নিকটবর্তী, আসাম ও উত্তর-পূর্ব অঞ্চলের অন্যান্য অংশের ঐতিহ্যগত চারু ও কারুশিল্পের অনেক দোকান রয়েছে। কাছাড়ি ঘাটে, জেলা আদালত পাশে একটা গুরুত্বপূর্ণ স্থানীয় নদী বন্দর রয়েছে।
আগ্রহের ক্ষেত্র
পান বাজার সাংস্কৃতিক ও শিক্ষামূলক আগ্রহের ক্ষেত্রে গুয়াহাটির একটি হটস্পট হিসেবে পরিচিত হয়। এই অঞ্চলে কামরূপ অনুসন্ধান সমিতি, আসাম রাজ্য জাদুঘর এবং জেলা গ্রন্থাগারের মত অনেক ঐতিহাসিক ভবন রয়েছে । নেহেরু পার্ক এবং shukreswar মন্দির এই অঞ্চলের গুরুত্বপূর্ণ পর্যটক আকর্ষণিক কেন্দ্র।
রেস্তোরাঁ
ডমিনো'স পিজা, ফুড ভিলা,অশোকা, রেবতী'স, সানফ্লাউয়ার, কল্যাণী, গৌহাটি ডেইরি, উস পিজা এবং পিক্কাদিলি ইত্যাদি এই অঞ্চলের কয়েকটি সুপরিচিত রেস্তোরাঁ।
রাজ বাব্বর
প্রারম্ভিক জীবন
২৩ জুন, ১৯৫২ তারিখে উত্তরপ্রদেশের তুন্দলা এলাকার সম্ভ্রান্ত শিখ পরিবারে জন্মগ্রহণ করেন। আগ্রার ফয়েজ-ই-আজম ইন্টার কলেজে অধ্যয়ন করেন। ১৯৭৫ সালের জাতীয় নাট্য বিদ্যালয়ের প্রাক্তন শিক্ষার্থী ছিলেন ও আগ্রা কলেজে থেকে স্নাতক ডিগ্রি লাভ করেন তিনি।
এনএসডিতে স্ট্রিট থিয়েটারের সাথে জড়িত মেথড অভিনয় বিদ্যালয়ে প্রশিক্ষণ গ্রহণ করেন। পরবর্তীতে তিনি নতুন দিল্লিতে প্রশিক্ষণ নিয়ে মুম্বই গমন করেন।
অভিনয় জীবন
মুম্বইয়ে অবস্থানকালে ঐ সময়কার বিখ্যাত অভিনেত্রী রীনা রায়ের সাথে তার চলচ্চিত্র জীবনের সূত্রপাত ঘটে। 'ইনসাফ কা তারাজু' চলচ্চিত্রে অভিনয় করে সুনাম কুড়ান তিনি। ঐ চলচ্চিত্রে তিনি ধর্ষকের ভূমিকায় অবতীর্ণ হন। প্রথমে নায়িকা জিনাত আমান ও পরবর্তীতে তার বোনের ইজ্জত হরণ করেন। শেষদিকে স্বীয় কৃতকর্মের জন্য আত্মহননের পথ বেছে নিতে বাধ্য হন তিনি।
বি আর চোপড়ার ব্যানারে নিকাহে দীপক পরশ্বর ও সালমা আগা, আজ কি আওয়াজে স্মিতা পাতিলের সাথে অভিনয় করেন। চাঁন পরদেশী, মার্হি দা দেবা এবং লং দা লিশকারা'র ন্যায় পাঞ্জাবী চলচ্চিত্রে স্মরণীয় সফলতা লাভ করেন।
টেলিভিশনে অভিনয় করেও সফলতা পেয়েছেন তিনি। ১৯৮৮ সালে প্রচারিত জনপ্রিয় ভারতীয় টিভি সিরিজ মহাভারতের সূচনা পর্বগুলোয় রাজা ভরতের চরিত্রে অবতীর্ণ হয়েছিলেন। এছাড়াও ১৯৮৬ সালে অভিষিক্ত জুহি চাওলার সাথে বাহাদুর শাহ জাফর এবং ২০১০ সালে নিজের সংস্থা থেকে মহারাজা রঞ্জিত সিং নির্মাণ করেন। সবগুলোই দূরদর্শন থেকে প্রচারিত হয়। তার অভিনীত সাড়াজাগানো সিনেমাগুলির মধ্যে আছে হাম পাঁচ, উমরাও জান, জীভন ধারা, দৌলত, আজ কি আওয়াজ, অঙ্গারে, মির্চ মশালা, রুদালী, দালাল, বরসাত, গুপ্ত: দি হিডেন ট্রুথ, বান্টি ওউর বাবলি ইত্যাদি।
রাজনীতিতে অংশগ্রহণ
ভিপি সিংয়ের নেতৃত্বাধীন জনতা দলের মাধ্যমে রাজনীতিতে প্রবেশ করেন। তারপর তিনি সমাজবাদী দলে যোগ দেন। এ দলে থাকাবস্থায় তিনবার ভারতীয় সংসদের সদস্যরূপে নির্বাচিত হন। ১৯৯৪ থেকে ১৯৯৯ সাল পর্যন্ত রাজ্যসভার সদস্য ছিলেন তিনি। ২০০৪ সালে ১৪শ লোকসভার পুণঃনির্বাচনে জয়যুক্ত হয়েছিলেন তিনি। ২০০৬ সালে সমাজবাদী দল থেকে বহিষ্কৃত হন তিনি। পরবর্তীতে ২০০৮ সালে ভারতীয় জাতীয় কংগ্রেসের সদস্য হন। এরফলে ২০০৯ সালের নির্বাচনে চতুর্থবার সংসদ সদস্য হন। ঐ নির্বাচনে অখিলেশ যাদবের স্ত্রী ও মুলায়ম সিংহ যাদবের পুত্রবধূ ডিম্পল যাদবকে পরাজিত করেন তিনি। ২০১৪ সালের নির্বাচনে গাজিয়াবাদ সংসদীয় আসন থেকে প্রতিদ্বন্দ্বিতা করে জেনারেল ভি কে সিংয়ের কাছ পরাভূত হন। একদা শক্তিশালী দুর্গরূপে চিহ্নিত উত্তরপ্রদেশে বেশ কয়েকবছর কংগ্রেস দল বিরোধী দলে রয়েছে। সেখানে তিনি কংগ্রেস কমিটির সভাপতির দায়িত্ব পালন করছেন।
কংগ্রেস দলের মুখপত্র হিসেবে ২০১৩ সালে বিতর্কের জন্ম দেন। তিনি বলেন যে, মুম্বইয়ে ১২ রূপীর বিনিময়ে একজন সাধারণ লোক পর্যাপ্ত খাবার গ্রহণ করতে পারেন। তার এ বক্তব্য ব্যাপকভাবে সমালোচিত হয়। তিনি আরও বলেন যে, ভারতের দরিদ্র লোকজন দিনে দুইবার পেটপুড়ে খাদ্য গ্রহণ করেন যা ২৮ থেকে ৩২ রূপীর মধ্যে পাওয়া সম্ভবপর। রাজ বাব্বরের এ বক্তব্য বিরোধী দলগুলোর কাছে হাসির খোড়াক যোগায়। পরবর্তীতে অবশ্য এ বক্তব্যের জন্য তিনি ক্ষমা প্রার্থনা করেন। জুলাই, ২০১৩ সালে নরেন্দ্র মোদীকে আডলফ হিটলারের সাথে তুলনা করে আবারো বিতর্কের জন্ম দেন।
ব্যক্তিগত জীবন
প্রথিতযশা থিয়েটার ব্যক্তিত্ব সাজ্জাদ জহিরের কন্যা নাদিরা জহিরের সাথে পরিণয় সূত্রে আবদ্ধ হন। এ সংসারে আর্য্য বাব্বর ও জুহি বাব্বর রয়েছে। এরপর তিনি বিখ্যাত অভিনেত্রী স্মিতা পাতিলকে বিয়ে করেন। তাদের সংসারে প্রতীক বাব্বর নামের এক পুত্র সন্তান রয়েছে। কিষাণ ও বিনোদ নামের ছোট দুই ভাই এবং চার ছোট বোন রয়েছে তার। ভাই কিষাণকে নিয়ে নিজস্ব চলচ্চিত্র নির্মাণ প্রতিষ্ঠান বাব্বর ফিল্মস প্রাইভেট লিমিটেড প্রতিষ্ঠা করেন। এ প্রতিষ্ঠানের অধীনে ১৯৯২ সালে যোদ্ধা, ২০০৩ সালে কাশ আপ হামারে হোতে এবং ২০১০ সালে ধারাবাহিক মহারাজা রঞ্জিত সিং নির্মাণ করেন।
গ্রেট ভিক্টোরিয়া মরুভূমি
গ্রেট ভিক্টোরিয়া মরুভূমি (Great Victoria Desert) হলো পশ্চিম অস্ট্রেলিয়া ও দক্ষিণ অস্ট্রেলিয়ার সমতল  তৃণভূমি, নোনা হ্রদ, বালির স্তুপ এবং নুড়িপাথরের ঘনসন্নিবিষ্ট বিস্তীর্ণ অঞ্চল নিয়ে অবস্থিত অস্ট্রেলিয়ার বৃহত্তম মরুভূমি। এটি পশ্চিম থেকে পূর্বদিকে ৭০০ কি.মি. (৪৩০ মাইল) প্রশস্ত এবং পশ্চিম অস্ট্রেলিয়ার পূর্ব গোল্ডফিল্ড প্রদেশ থেকে দক্ষিণ অস্ট্রেলিয়ার গওলার রেঞ্জস্‌ পর্যন্ত এর মোট আয়তন ৩৪৮,৭৫০ বর্গ কিমি (১৩৪,৬৫৩ বর্গ মাইল) । এ অঞ্চলের বার্ষিক গড় বৃষ্টিপাতের পরিমাণ খুবই কম এবং অনিয়মিত। বৃষ্টিপাতের পরিসর ২০০ মিঃমিঃ থেকে ২৫০ মিঃমিঃ (৭.৯ ইঞ্চি - ৯.৮ ইঞ্চি) পর্যন্ত হয়ে থাকে। গ্রেট ভিক্টোরিয়া মরুভূমিতে তুলনামূলকভাবে অনেক বজ্রঝড় হয়| বছরে গড়ে ১৫-২০ বারের মতো বজ্রঝড় সংঘটিত হয়। গ্রীষ্মকালে এই মরুভূমিতে তাপমাত্রা ৩২° থেকে ৪০° সেলসিয়াস (৯৪°-১০৪° ফারেনহাইট) পর্যন্ত হয়। অন্যদিকে শীতকালে তাপমাত্রা ১৮° থেকে ২৩° সেলসিয়াসের (৬৪°-৭৩° ফারেনহাইট) মধ্যে থাকে। এই মরুভূমি একটি জনবিরল অঞ্চল।
সাইয়্যেদ আহমাদ আলাভি
সাইয়েদ আহমদ আলাভি, আহমদ বি. , জায়ন আল-আবিদিন, আল-আবিদিন আল-আলাভি আল-আমিলি, বা মীর সাইয়্যিদ আহমদ 'আলাভি 'আমিলি নামেও পরিচিত (মৃত্যু ১৬৪৪ - ১৬৫০ মধ্যবর্তীকালে;    ) একজন সাফাভিদ দার্শনিক ও ইসফাহান দর্শন বিদ্যালয়ের ধর্মতত্ত্ববিদ ছিলেন।
শিক্ষা ও জীবন
আলাভির জীবন সম্পর্কে খুব কমই জানা যায়। তার পূর্বপুরুষরা আলেপ্পোর বাসিন্দা ছিলেন এবং তার বাবাও সেখানে দীর্ঘকাল অবস্থান করেন। তার পিতা শিয়া লেভানটাইন উলামাদের ইরানে বৃহৎ আকারের অভিবাসনের অংশ হিসেবে সাফাভিদ ইরানে চলে আসেন যা রাজা প্রথম ইসমাইল  (আর. ১৫০১-১৫২৪) এর শাসনামল থেকে চলছিল, তখন তার পরিবার ইসফাহানে অবস্থান করে। সাইয়্যেদ আহমদ নিজে ইসফাহানে জন্মগ্রহণ করেন এবং মীর দামাদ ও শায়খ বাহাইয়ের তত্ত্বাবধানে শিক্ষা লাভ করেন।  তিনি মীর দামাদের চিন্তাধারার একজন বিশিষ্ট ছাত্র হিসাবে গণ্য হন। মীর দামাদের সাথেও তার পারিবারিক সম্পর্ক ছিল কারণ তিনি তার জামাই ও চাচাতো ভাই ছিলেন। ওল্ড টেস্টামেন্ট এবং নিউ টেস্টামেন্টের পাঠ্যের সাথে মোকাবিলা করার জন্য তিনি হিব্রু ভাষার সাথে পরিচিত ছিলেন।
কর্ম
তার প্রায় পঞ্চাশটি কাজের মধ্যে ক্বাবাসাতের তাফসীর (৭০০ পৃষ্ঠা পর্যন্ত) অন্যতম। তিনি মীর দামাদের প্রত্যক্ষ নির্দেশে তাফসীর রচনা করেন। এছাড়াও, আবু মুসলিমের বিরুদ্ধে প্রথম প্রবন্ধ হিসেবে "ইজহা আল হক" নামে একটি বইও লিখেন। যদিও সাইয়্যেদ আহমদ তার শিক্ষকের পথ অনুসরণ করেছিলেন, তিনি একই সাথে ফারাবী এবং ফখর আল দ্বীন সামাকির মতো অন্যান্য পূর্বসূরিদের উপর তার আধিপত্য দেখানোর চেষ্টা করেন।
তার লেখা আরও কিছু বই হল:
মৃত্যু
তিনি ১৬৪৪ থেকে ১৬৫০ সালের মধ্যে মারা যান। তাকে আগা রাজীর তাকিয়ার কাছে তখত ফুলাদে দাফন করা হয়।
হারমায়নি গ্রেঞ্জার
হারমায়নি জিন গ্রেঞ্জার (ইংরেজিতে Hermione Jean Granger) ব্রিটিশ লেখিকা জে. কে. রাউলিং রচিত হ্যারি পটার উপন্যাস-সিরিজের এক কাল্পনিক চরিত্র। সিরিজের প্রথম উপন্যাস হ্যারি পটার অ্যান্ড দ্য ফিলোসফার্স স্টোন থেকে পরবর্তী প্রতিটি উপন্যাসে তার উপস্থিতি রয়েছে। সিরিজে সে হ্যারি পটার ও রন উইজলির অত্যন্ত ঘনিষ্ঠ বন্ধু হিসেবে আবির্ভূত হয়েছে। তার চরিত্রে বিচক্ষণতা ও বুদ্ধির সমন্বয় ঘটেছে। রাউলিং বলেছেন যে, তিনি হারমায়নির মধ্যে তার নিজের ছোটবেলার চরিত্রকে প্রকাশ করেছেন।
চারিত্রিক বিকাশ
রাউলিং বলেছেন যে, হারমায়নি চরিত্রটির সাথে তার নিজের অনেক বৈশিষ্ট্যের মিল রয়েছে। "আমি হারমায়নিকে আমার নিজের মত করে সৃষ্টি করতে চাই নি, কিন্তু সে হয়েছে... আমি ছোট বেলায় যেমন ছিলাম, সে অনেকটাই তার অতিরঞ্জন। তিনি বলেন, ছোটকালে তিনি "ছোট সবজান্তা" হিসেবে পরিচিত ছিলেন। এছাড়াও তিনি বলেছেন যে, তার মত হারমায়নির মধ্যেও নিরাপত্তাহীনতা ও হেরে যাওয়ার ভয় প্রবলভাবে বিদ্যমান। রাউলিং এর মতে, অ্যালবাস ডাম্বলডোর এর পরে হারমায়নিই সিরিজের একটি পরিপূর্ণ চরিত্র। কারণ জাদুবিশ্ব সম্পর্কে তার অগাধ জ্ঞান এ বিষয়ে তাকে অন্য সবার চেয়ে আলাদা করেছে। রাউলিং আরো বলেছেন যে, তার নারীবাদী দর্শন হারমায়নির মাধ্যমে রক্ষিত হয়েছে। তিনি হারমায়নিকে "সবচেয়ে বুদ্ধিমতি" এবং "একটি শক্তিশালী নারী চরিত্র" হিসেবে বর্ণনা করেছেন।
হারমায়নির নামটি উইলিয়াম শেক্সপিয়ারের দ্য উইন্টার্স টেইল থেকে নেওয়া। রাউলিং চেয়েছিলেন একটি অপ্রচলিত নাম ব্যবহার করতে যাতে বেশি সংখ্যক মেয়েকে এই নাম নিয়ে বিব্রতকর পরিস্থিতিতে পড়তে না হয়। রাউলিং প্রথমে হারমায়নির শেষ নাম দিতে চেয়েছিলেন "পাকল"। কিন্তু পরবর্তীতে উপযুক্ত মনে না হওয়ায় এটি পরিবর্তন করে "গ্রেঞ্জার" নামটি ব্যবহার করেন। ২০০৪ সালে এক সাক্ষাৎকারে রাউলিং বলেন যে, হারমায়নি তার বাবা মায়ের একমাত্র সন্তান।
প্রথম ও দ্বিতীয় উপন্যাস
হারমায়নি প্রথম উপন্যাস হ্যারি পটার অ্যান্ড দ্য ফিলোসফার্স স্টোনে হগওয়ার্টস এক্সপ্রেসে সর্বপ্রথম উপস্থিত হয়। প্রথমদিকে হ্যারি ও রন তাকে উদ্ধত ও অহংকারী হিসেবে দেখলেও পরবর্তীকালে তাদের ধারণা পরিবর্তন হয়। বিশেষ করে যখন হ্যারি ও রন তাকে ট্রল এর হাত থেকে উদ্ধার করে তখন থেকেই তাদের বন্ধুত্বের সূচনা হয়। হারমায়নির কৌশল ও বুদ্ধিমত্তার জোরে তারা পরশপাথরটি উদ্ধার করতে যাওয়ার সময় একটি ধাঁধা সমাধান করতে সক্ষম হয় এবং হারমায়নি ব্লু বেল স্পেলের মাধ্যমে আলো তৈরি করে শয়তানের ফাঁদটিকে (ডেভিল'স স্নেয়ার) পরাজিত করে। তবে চলচ্চিত্রে দেখানো হয়েছে যে এক্ষেত্রে হারমায়নি লুমোস সালেম স্পেল ব্যবহার করে।
দ্বিতীয় উপন্যাস হ্যারি পটার অ্যান্ড দ্য চেম্বার অফ সিক্রেটসে হারমায়নি কালো জাদুর বিরুদ্ধে প্রতিরোধ বিষয়ের নতুন শিক্ষক গিল্ডরয় লকহার্ট এর উপর আকৃষ্ট হতে থাকে। একদিন গ্রিফিন্ডর ও স্লিদারিন কুইডিচ টিমের প্রস্তুতি ম্যাচের সময় ড্রেকো ম্যালফয় প্রথমবারের মত হারমায়নিকে মাডব্লাড বলে সম্বোধন করে। মাডব্লাড মাগল বংশজাত জাদুকরদের জন্য চরম অপমানজনক একটি গালি। চেম্বার অফ সিক্রেটস সম্বন্ধে ম্যালফয়কে জিজ্ঞাসাবাদ করার জন্য হারমায়নি পলিজুস পোশান তৈরি করে। কিন্তু ভুলক্রমে হারমায়নি নিজের পোশনে মিলিসেন্ট বুলস্ট্রোডের চুলের পরিবর্তে তার বিড়ালের চুল ব্যবহার করে। ফলে সে কিছু সময়ের জন্য বিড়ালে পরিণত হয়। পরবর্তীতে লাইব্রেরিতে চেম্বার অফ সিক্রেটসের রহস্য সম্বন্ধে খোঁজাখুজি করার সময়, বাসিলিস্ক দানবটি হারমায়নিকে পাথরে পরিণত করে। যদিও তার রেখে যাওয়া তথ্য হ্যারি ও রনকে চেম্বারের রহস্য সম্পর্কে জানতে সাহায্য করে। হ্যারি বাসিলিস্কটিকে হত্যা করার পর হারমায়নি সুস্থ হয়ে ওঠে।
তৃতীয় ও চতুর্থ উপন্যাস
তৃতীয় উপন্যাস হ্যারি পটার অ্যান্ড দ্য প্রিজনার অফ আজকাবানে হারমায়নি ক্রুককশ্যাঙ্কস নামে একটি বিড়াল পায়। এই বছরের প্রথম দিকে, প্রফেসর ম্যাকগোনাগল তাকে একটি টাইম-টার্নার দেয়, যা ব্যবহারের মাধ্যমে সে একই সময়ে বিভিন্ন ক্লাসে অংশগ্রহণ করতে সক্ষম হয়। এ সময় রনের ইঁদুর স্ক্যাবার্স হঠাৎ করে নিখোঁজ হয়ে যায়, এজন্য রন ক্রুকশ্যাঙ্কসকে দায়ী করে। ফলে, হারমায়নির সাথে রনের বিরোধ গড়ে উঠে। এছাড়া ফায়ারবোল্ট ঝাড়ু নিয়ে হ্যারির সাথেও তার মনোমালিন্য হয়। কালো জাদুর বিরুদ্ধে প্রতিরোধ ক্লাসের শিক্ষক রেমাস লুপিনের অনুপস্থিতিতে সেভেরাস স্নেইপ তার ক্লাস নেয় এবং হারমায়নিকে 'অসহ্য রকমের সবজান্তা' হিসেবে অভিহিত করে অন্যায়ভাবে গ্রিফিন্ডরের পয়েন্ট কাটে। স্নেইপের দেয়া হোমওয়ার্ক করার সময় সকল ছাত্রছাত্রীদের মধ্যে একমাত্র হারমায়নিই বুঝতে পারে যে, লুপিন একজন ওয়্যারউলফ বা নেকড়ে মানুষ। পরবর্তীতে হারমায়নি ও হ্যারি রনকে হোমপিং উইলো থেকে উদ্ধার করে আনতে যায় এবং সিরিয়াস ব্ল্যাকের প্রকৃত সত্য কাহিনী জানতে পারে। শেষদিকে হ্যারি ও হারমায়নি তার টাইম-টার্নারটির মাধ্যমে সিরিয়াস ও বাকবিককে উদ্ধার করে।
চতুর্থ উপন্যাস হ্যারি পটার অ্যান্ড দ্য গবলেট অফ ফায়ারে হাউজ এলফদের ভাগ্য পরিবর্তন ও উন্নয়নের লক্ষ্যে হারমায়নি S.P.E.W. (সোসাইটি ফর দ্য প্রমোশন অফ এলফিশ ওয়েলফেয়ার) নামে একটি সংগঠন গঠন করে। সে বুলগেরিয়ান কুইডিচ তারকা ভিক্টর ক্রামের সাথে ইউল বলে অংশ নেয়। এ বইয়ে হারমায়নির নামের সঠিক উচ্চারণ প্রকাশিত হয় যখন সে ক্রামকে তার নামের উচ্চারণ "হার-মায়-ও-নি" শেখায়। পরবর্তীতে সে রনের সাথে উত্তপ্ত বিতর্কে লিপ্ত হয়। কারণ ক্রামের সাথে হারমায়নির বন্ধুত্বকে রন "শত্রুর সাথে বন্ধুত্ব" হিসেবে চিহ্নিত করে। পুরো ট্রাইউইজার্ড টুর্নামেন্টে হারমায়নি হ্যারিকে সমর্থন করে। টার্মের শেষ দিকে, সে ভন্ড ও বিতর্কিত সাংবাদিক এবং বেআইনি অ্যানিম্যাগাস রিটা স্কিটার, যে হ্যারি, হারমায়নি ও হ্যাগ্রিডের নামে নানা রকম মিথ্যাচার ও অসত্য তথ্য সংবলিত সংবাদ প্রকাশ করে, তাকে গোবরে পোকা অবস্থায় হাতেনাতে ধরে ফেলে এবং একটি জারে বন্দী করে ফেলে।
পঞ্চম ও ষষ্ঠ উপন্যাস
পঞ্চম উপন্যাস হ্যারি পটার অ্যান্ড দ্য অর্ডার অফ দ্য ফিনিক্সে হারমায়নি রনের সাথে গ্রিফিন্ডর হাউজের প্রিফেক্ট নির্বাচিত হয় এবং লুনা লাভগুডের সাথে বন্ধুত্ব গড়ে তোলে। তবে তাদের বন্ধুত্ব অপ্রত্যাশিত বিরোধের মাধ্যমে শুরু হয়। পরবর্তীতে হারমায়নি লুনার সাহায্য নিয়ে রিটা স্কিটারকে ভলডেমর্টের ফিরে আসা বিষয়ে হ্যারির সাক্ষাৎকার নেওয়ার জন্য ব্ল্যাকমেল করে। সিরিজের একটি টার্নিং পয়েন্ট হল, যখন হারমায়নি হ্যারিকে ছাত্রছাত্রীদেরকে প্রতিরোধমূলক জাদু শিক্ষা ও অনুশীলনের জন্য একটি গোপন ছাত্রসংগঠন গঠনের প্রস্তাব দেয়। হারমায়নির প্রস্তাবিত এ ছাত্রসংগঠন ছাত্রছাত্রীদের মধ্যে ব্যাপক জনপ্রিয়তা লাভ করে এবং ডাম্বলডোর'স আর্মি নামধারণ করে। বইয়ের শেষ দিকে হারমায়নি হ্যারি, রন, নেভিল, জিনি ও লুনার সাথে ডিপার্টমেন্ট অফ মিস্টেরিসের যুদ্ধে অংশগ্রহণ করে এবং ডেথ ইটার অ্যান্টোনিন ডলোহভের হাতে মারাত্মকভাবে আহত হয়।। কিন্তু পরবর্তীতে সে সুস্থ হয়ে ওঠে।
ষষ্ঠ উপন্যাস হ্যারি পটার অ্যান্ড দ্য হাফ-ব্লাড প্রিন্স এ, পোশন বিষয়ের নতুন শিক্ষক হোরেস স্লাগহর্ন হারমায়নিকে তার স্লাগ ক্লাবে যোগ দেয়ার আমন্ত্রণ জানান। হারমায়নি গ্রিফিন্ডর কুইডিচ টিমের কিপার নির্বাচনের সময় করম্যাক ম্যাকলেগেনকে গোপনে জাদু করে রনকে গ্রিফিন্ডর কুইডিচ টিমে তার স্থান ধরে রাখতে সাহায্য করে। এদিকে রনের প্রতি হারমায়নির অনুভূতি ক্রমেই বাড়তে থাকে। সে রনের সাথে স্লাগহর্নের পার্টিতে যাওয়ার সিদ্ধান্ত নেয়। কিন্তু ল্যাভেন্ডার ব্রাউন রনের সাথে সম্পর্ক গড়ে তোলে। হারমায়নি রনের উপর প্রতিশোধ নেওয়ার জন্য ম্যাকলেগেনের সাথে পার্টিতে যায়, কিন্তু তার পরিকল্পনা ব্যর্থ হয় এবং সে পার্টির মাঝপথে ম্যাকলেগেনকে ছেড়ে চলে আসে। অবশেষে রন ও হারমায়নির এ তিক্ত সম্পর্কের অবসান হয় যখন রন দূর্ঘটনাবশত বিষাক্ত মিড পান করে মৃত্যুর প্রায় কাছাকাছি চলে যায়। ডাম্বলডোরের মৃত্যুর পর, রন ও হারমায়নি উভয়েই সবসময় হ্যারির সাথে থাকার অঙ্গীকার করে। এ বইয়ের একটি অন্যতম সাবপ্লট হল, পোশন ক্লাসে হ্যারি ও হারমায়নির মধ্যে কিছুটা তিক্ত সম্পর্ক গড়ে ওঠে। কারণ, হ্যারি হাফ-ব্লাড প্রিন্সের বইয়ের সাহায্য নিয়ে পোশন ক্লাসে হারমায়নির চেয়েও বেশি সফল হতে থাকে।
সর্বশেষ উপন্যাস
সপ্তম ও সর্বশেষ উপন্যাস হ্যারি পটার অ্যান্ড দ্য ডেথলি হ্যালোসে হারমায়নি হ্যারির ভলডেমর্টের অবশিষ্ট হরক্রাক্সগুলো খুঁজে বের করার কাজে অত্যন্ত গুরুত্বপূর্ণ ভূমিকা পালন করে। এ কাজে যাওয়ার আগে সে তার বাবা মায়ের উপর মেমোরি চার্ম প্রয়োগ করে যায় যাতে তারা মনে করে যে, তারা হলেন ওয়েন্ডেল ও মনিকা উইলকিন্স। এরপর সে তাদেরকে অস্ট্রেলিয়ায় রেখে আসে, যাতে ডেথ ইটাররা তাদেরকে খুঁজে না পায়। সে ডাম্বলডোরের কাছ থেকে দ্য টেলস অফ বিডল দ্য বার্ড বইয়ের একটি কপি লাভ করে। যার মাধ্যমে সে ডেথলি হ্যালোসের বেশ কিছু সিক্রেট জানতে পারে। গড্রিক'স হলোতে হারমায়নির জাদুমন্ত্র ভলডেমর্ট এবং তার সাপ নাগিনির হাত থেকে তাকে ও হ্যারিকে রক্ষা করে, তবে এ সময় একই জাদুমন্ত্রের আঘাতে হ্যারির জাদুদন্ডটি ভেঙ্গে যায়। যখন স্ন্যাচাররা হারমায়নি, রন ও হ্যারিকে ধরে ফেলে, তখন সে স্টিংগিং চার্ম ব্যবহার করে হ্যারির চেহারা বদলে দেয়, যাতে তারা হ্যারিকে চিনতে না পারে। ম্যালফয় ম্যানরে বেল্লাট্রিক্স লেস্ট্র্যাঞ্জ গ্রিফিন্ডরের তলোয়ারটি সম্পর্কে হারমায়নির স্বীকারোক্তি আদায়ের জন্য তার উপর ক্রুসিয়াটাস কার্স প্রয়োগের মাধ্যমে নির্যাতন করে। এ সময় ডব্বি হারমায়নি ও অন্যান্যদের ম্যালফয় ম্যানর থেকে উদ্ধার করে।
হ্যারি, রন ও হারমায়নি যখন গ্রিংগটস ব্যাঙ্ক থেকে হাফলপাফের কাপটি উদ্ধার করতে যায়, তখন হারমায়নি পলিজুস পোশনের মাধ্যমে বেল্লাট্রিক্সের রূপধারণ করে। সে রন ও হ্যারির সাথে হগওয়ার্টসের যুদ্ধে অংশগ্রহণ করে। এ সময় সে হাফলপাফের কাপ হরক্রাক্সটি বাসিলিস্কের বিশাক্ত দাঁত দিয়ে ধ্বংস করে। যুদ্ধ চলাকালে হারমায়নি ও রন প্রথমবারের মত নিজেদের ভালবাসা প্রকাশ করে। যুদ্ধের শেষ পর্যায়ে হারমায়নি জিনি ও লুনার সাথে বেল্লাট্রিক্সের বিরুদ্ধে লড়াই করে।
এপিলগ
ভলডেমর্টের পরাজয়ের উনিশ বছর পরে দেখা যায়, হারমায়নি রনকে বিয়ে করেছে এবং তাদের রোজ ও হুগো নামে দুই ছেলেমেয়ে আছে। যুদ্ধ শেষ হওয়ার পর সে হগওয়ার্টসে তার সপ্তম বর্ষে ফিরে আসে। এরপর, সে জাদু মন্ত্রণালয়ে "জাদু ক্ষমতাসম্পন্ন প্রানিদের নিয়ন্ত্রণ" বিভাগে কাজ শুরু করে এবং হাউজ-এলফদের অবস্থার উন্নয়ন ঘটায়। পরবর্তীতে সে জাদুর আইন প্রনয়ন বিভাগে যোগ দেয় এবং বিশুদ্ধ রক্তের প্রাধান্য বিশিষ্ট আইনের অনেক পরিবর্তন ঘটায়। রাউলিং বলেছেন যে, হারমায়নি অস্ট্রেলিয়ায় তার বাবা মাকে খুঁজে পায় এবং তাদের উপর স্থাপন করা মেমোরি চার্ম অপসারণ করে। হ্যারি পটার অ্যান্ড দ্য কার্সড চাইল্ড অনুযায়ী, ২০১৯ সালে হারমায়নি জাদুমন্ত্রী ( মিনিস্টার ফর ম্যাজিক ) হিসেবে নির্বাচিত হয়।
চলচ্চিত্রে রূপায়ন
ব্রিটিশ অভিনেত্রী এমা ওয়াটসন সিরিজের প্রত্যেকটি চলচ্চিত্রে হারমায়নির চরিত্রে অভিনয় করেছে। চলচ্চিত্র ছাড়াও অর্ডার অফ দ্য ফিনিক্স ও হাফ-ব্লাড প্রিন্স ভিডিও গেমগুলোতে হারমায়নির জন্য ওয়াটসনের শারীরিক অবয়ব ব্যবহার করা হয়েছে। রাউলিং ব্যক্তিগতভাবে ওয়াটসনকে হারমায়নি চরিত্রটির জন্য পছন্দ করেন। ওয়াটসন হাফ-ব্লাড প্রিন্স চলচ্চিত্রে ফিরে না আসার সিদ্ধান্ত নিয়েছিল। কিন্তু পরবর্তীতে সে তার সিদ্ধান্ত পরিবর্তন করে। কারণ তার কাছে মনে হয়েছে যে, দর্শকরা হারমায়নি চরিত্রে তার পরিবর্তে অন্য কাউকে মেনে নিতে পারবে না।
বহিঃসংযোগ
Figuren der Harry-Potter-Romane
লি খছিয়াং
লি খছিয়াং (জন্ম: ১ জুলাই, ১৯৫৫) একজন চীনা রাজনীতিবিদ, গণপ্রজাতন্ত্রী চীনের রাষ্ট্রীয় পরিষদের প্রধানমন্ত্রী এবং ক্ষমতাসীন কমিউনিস্ট পার্টি অফ চায়না (সিপিসি)-র পলিটব্যুরো কার্যকরী কমিটির সপ্তম শীর্ষ সদস্য। গণপ্রজাতন্ত্রী চীনের প্রধানমন্ত্রী ওয়েন জিয়াবাও’র শীর্ষ সহযোগী হিসেবে লি খছিয়াংয়ের দায়িত্বসমূহের মধ্যে রয়েছে অর্থনৈতিক উন্নয়ন, মূল্য নিয়ন্ত্রণ, অর্থায়ন, জলবায়ু পরিবর্তন ও ব্যাষ্টিক অর্থনীতির ব্যবস্থাপনা।
লি খছিয়াং কমিউনিস্ট ইয়ুথ লীগের মাধ্যমে রাজনীতিতে প্রবেশ করে ক্রমিক পদোন্নতির মধ্য দিয়ে আজকের অবস্থানে এসেছেন। তিনি ১৯৯৮ থেকে ২০০৪ সাল পর্যন্ত হেনান প্রদেশের গভর্নর ও প্রাদেশিক কমিউনিস্ট পার্টির প্রধান হিসেবে দায়িত্ব পালন করেন। তারপর তিনি লিয়াওনিং প্রদেশের দলীয় প্রধান হিসেবে নিযুক্ত হন, যার মধ্য দিয়ে তিনি প্রদেশটির রাজনৈতিক ও সরকারি কর্মকাণ্ডের মুখ্য নির্বাহী হিসেবে দায়িত্ব পালন করেন।
লি খছিয়াংকে চীনের প্রধানমন্ত্রী ও সমতূল্য সরকারি এবং রাজনৈতিক পদসমূহে বর্তমান প্রধানমন্ত্রী ওয়েন চিয়াপাওয়ের একজন উত্তরসূরী হিসেবে ধারণা করা হয়।
প্রাথমিক জীবন
লি খছিয়াং ১৯৫৫ সালের ১ জুলাই তারিখে আনহুয়েই প্রদেশের তিংইউয়েন জেলায় জন্মগ্রহণ করেন। তার বাবা আনহুই প্রদেশের একজন স্থানীয় কর্মকর্তা ছিলেন। লি খছিয়াং ১৯৭৪ সালে স্কুল শিক্ষা শেষ করেন এবং সাংস্কৃতিক বিপ্লবের সময়ে বিশেষ গ্রাম কর্মসূচীতে অবদান রাখতে ঐ প্রদেশের ফেংইয়াং জেলায় প্রেরিত হন। এই কর্মসূচীতে যোগদানের মধ্য দিয়ে লি খছিয়াং ঐ অঞ্চল থেকে কমিউনিস্ট পার্টি অফ চায়নাতে যোগদান করেন এবং অঞ্চলটির উৎপাদন বিষয়ক দলপ্রধানের দায়িত্ব লাভ করেন। দায়িত্ব পালনকালে লি খছিয়াং মাও সেতুংয়ের চিন্তাধারার উপর বিশেষ পারদর্শীতার স্বীকৃতিস্বরূপ একটি পুরস্কার লাভ করেন।
তরুণ অবস্থায় লি খছিয়াং স্থানীয় জেলা পর্যায়ের রাজনীতিতে প্রবেশের ক্ষেত্রে তার বাবার দেয়া প্রস্তাব ফিরিয়ে দেন ও আইন বিষয়ে পড়ার উদ্দেশ্যে পিকিং বিশ্ববিদ্যালয়ে যান। সেখানে এলএলবি ডিগ্রি অর্জন করেন ও বিশ্ববিদ্যালয়ের ছাত্র পরিষদের সভাপতি নির্বাচিত হন। পরে একই বিশ্ববিদ্যালয় থেকে তিনি অর্থনীতিতে পিএইচডি ডিগ্রি অর্জন করেন। ১৯৮০ সালে তিনি কমিউনিস্ট ইয়ুথ লীগের পিকিং বিশ্ববিদ্যালয় শাখার সম্পাদক পদ লাভ করেন। ১৯৮২ সালে তিনি কমিউন্সট ইয়ুথ লীগের সম্পাদকমণ্ডলীর সদস্য ঘোষিত হন এবং সংগঠনের শীর্ষ নেতৃত্বে প্রবেশ করেন। এখানে বর্তমানে গণপ্রজাতন্ত্রী চীনের রাষ্ট্রপতি ও সিপিসির মহাসচিব হু জিনতাও’র সাথে তার ঘনিষ্ঠভাবে কাজ করার সুযোগ হয়।
১৯৯৩ সালে লি খছিয়াং কমিউনিস্ট ইয়ুথ লীগের মহাসচিব মনোনীত হন এবং ছয় বছর এই দায়িত্ব পালন করেন।
প্রাদেশিক পর্যায়ের দায়িত্বসমূহ
১৯৯৮ সালের জুনে যখন লি খছিয়াংকে হনান প্রদেশের গভর্নর মনোনীত করা হয়, তখন তার বয়স ছিল ৪৩। তিনি চীনের জনবহুলতম প্রদেশটির ইতিহাসের কনিষ্ঠতম গভর্নর হিসেবে দায়িত্ব পেয়েছিলেন। হনানে বিদ্যমান বিভিন্ন জটিলতার কথা মাথায় রেখে লি খছিয়াং তার পরিবারকে বেইজিংয়ে রেখে চেংচৌতে (হনানের রাজধানী) একা যান। লি খছিয়াংয়ের সাথে কাজ করেছেন হনান প্রাদেশিক সরকারের এমন কর্মকর্তাদের মতে, গভর্নর থাকাকালীন খছিয়াং সরকারী কাজের সাথে জড়িত নয় এমন কোন জাঁকজমকপূর্ণ অনুষ্ঠান বা বড় ভোজসভায় যোগ দেয়া থেকে বিরত ছিলেন। গভর্নর হিসেবে তার দুর্ভাগ্যের বিষয়টিও আলোচনায় আসে কারণ ঐ পাঁচ বছর হেনানে বড় ধরনের তিনটি অগ্নিকান্ডের ঘটনা ঘটে।.
হনানের গভর্নর হিসেবে খছিয়াং স্পষ্টবাদীতার জন্য পরিচিত হন এবং মধ্য চীনের নানা সমস্যায় জর্জরিত প্রদেশটির অর্থনৈতিক উন্নয়নে বিভিন্ন উদ্যোগ গ্রহণ করেন। তিনি দারিদ্র্যক্লিষ্ট একাধিক অনুন্নত অঞ্চল চিহ্নিত করে সেখানে উন্নয়ন কর্মকাণ্ড চালান এবং সেগুলোকে বিনিয়োগের ক্ষেত্রে পরিণত করেন। লক্ষ্য প্রসঙ্গে অস্পষ্ট বিভিন্ন প্রকল্প গ্রহণ না করে খছিয়াং সুনির্দ্দিষ্ট উন্নয়নমূলক কিছু প্রকল্প গ্রহণ করেন, যার বদৌলতে ২০০৪ সালে জিডিপির তালিকায় হনান চীনের প্রদেশগুলোর মধ্যে নব্বইয়ের দশকের ২৮তম অবস্থান থেকে ১৮তম অবস্থানে উঠে আসে।
বলা হয়ে থাকে, হনানের গভর্নর হিসেবে লি খছিয়াং জনবহুল প্রদেশটিতে এইডসের বিস্তার রোধে কার্যকরী পদক্ষেপ নিতে ব্যর্থ হয়েছেন।
২০০৪ সালের ডিসেম্বরে লি খছিয়াংয়ের দায়িত্ব বদল করে তাকে লিয়াওনিং প্রদেশের সিপিসি কেন্দ্রীয় কমিটিতে নিয়ে আসা হয়। লিয়াওনিংয়ে লি খছিয়াং প্রশংসিত ‘ফাইভ পয়েন্টস টু ওয়ান লাইন’ প্রকল্প গ্রহণ করে তার বাস্তবায়ন শুরু করেন, যার আওতায় ডালিয়ান ও ড্যাংডং-সহ কয়েকটি বন্দরকে একটি কার্যকরী সংযোগের মধ্যে আনা হয়।
জাতীয় রাজনীতি
আগেই ধারণা করা হয়েছিল ১৭তম পার্টি কংগ্রেসে লি খছিয়াং চীনের কেন্দ্রীয় রাজনীতিতে গুরুত্বপূর্ণ অবস্থান লাভ করবেন। ২০০৭ সালের অক্টোবরে এই ধারণা সত্যি প্রমাণিত হয় এবং লি খছিয়াং সিপিসির পলিটব্যুরো স্ট্যান্ডিং কমিটিতে অন্তর্ভুক্ত হন। ঝ্যাং ওয়েনউয়ে হেনানের গভর্নর হিসেবে লি খছিয়াংয়ের স্থলাভিষিক্ত হন।
লি খছিয়াংকে সিপিসির আগামী মহাসচিব হিসেবে হু চিন থাওয়ের একজন সম্ভাব্য উত্তরসূরী হিসেবে ধারণা করা হয়। সরকারী পদে তাকে বর্তমান প্রধানমন্ত্রী ওয়েন চিয়াবাওর সম্ভাব্য উত্তরসূরী হিসেবে ধারণা করা হয়। ২০০৮ সালের ন্যাশনাল পিপলস কংগ্রেসে জ্যেষ্ঠ উপ-প্রধানমন্ত্রী হিসেবে মনোনীত হওয়ার ফলে লি খছিয়াংয়ের দ্বিতীয় সম্ভাবনাটি জোরদার হয়। বলা হয়ে থাকে দ্বিতীয় এই পদোন্নতিটি ইতোমধ্যেই পেয়ে যাওয়াতে সিপিসির মহাসচিব পদে লি খছিয়াংয়ের চেয়ে অপর সিপিসি নেতা শি চিনফিং, যিনি বর্তমানে গণপ্রজাতন্ত্রী চীনের উপ-রাষ্ট্রপতি, তার বেশি সম্ভাবনা সৃষ্টি হয়েছে।